BODOLAND रादाब :07 मे: मोनसे खौरांगिरि मेलआव राइजो सरकारनि सोलोंथाय बिफाननि मन्थ्रि हिमन्त बिस्व सर्माआ बुङोदि -1 मेनिफ्राय फैगौ 31 मेसिम फरायसाफोरखौ गरम बन्द’ फोसावबाय। बे बोसोराव मेट्रिक आरो HS जोबथा आन्जादनि फिथाइ फोसावनायनि उनाव मार्कसित मोन्नाय नङा। बेनि सोलाय डिजिटेल मार्कसितनि गेजेरजों फरायसालिमाफोराव मुं थिसन्नो हागोन। 26 मेनिफ्रायनो HS नैथि बोसोरनि फरायसाफोरा गाव गावनि फरायसालिमानिफ्राय बिजाबफोरखौ मोनगोन। फरायसाफोरा फरायसालियाव थाङोब्ला मास्क गानथारनो नांगोन। सिगां समनि बादि बे बोसोरनि सोलोंथाइ बोसोरा डिसेम्बर दानआव जोबनाय नङा। बे बोसोरनि सोलोंथाइ बोसोरखौ उननि 31 मार्चआव फोजोबनो नाजागोन। फैगौ 15 साननि गेजेराव बे थांखिखौ थि खालामगोन।जुन दाननि नैथि सप्ताहनिफ्रायनो HS नैथि बोसोरनि थाखोआ जागोन। फरायसाफोरा न’नि साखाथि जायखि-जाया फरायसालिमायाव थाखो खालामहैनो हागोन। थाखो खथायाव थाखो खालामहैनायनि सोलाय गाव गावनि सिथ्लायावनो फरायसाफोरखौ सा 5 फरायसाफोरखौ फोरोंथाइ होनो हागोन। लोगोसे फरायसाफोरखौ “दिक्षा” एप्पखौबो डाउनलड खालामनो खावलायो सोलोंथाइ मन्थ्रिआ।